L'Ajuntament inicia la programació cultural i lúdica per celebrar les festes nadalenques
12/12/2008

# L'Ajuntament inicia la programació cultural i lúdica per celebrar les festes nadalenques

*   12/12/2008
*   [Imprimir](#)
*   Compartir
*    https://www.alaquas.org/documento.asp?id\_do=11127

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11127%2F0&title=Ajuntament%20d%27Alaqu%C3%A0s.%20Premsa.L%27Ajuntament%20inicia%20la%20programaci%C3%B3%20cultural%20i%20l%C3%BAdica%20per%20celebrar%20les%20festes%20nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11127/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11127/12122008img_6732_Form_4.jpg)](https://www.alaquas.org/ficheros/documentos/2008/2/11127/12122008img_6732_Form_10.jpg "<a href='https://www.alaquas.org/ficheros/documentos/2008/2/11127/12122008img_6732_Form_10.jpg' target=_blank><i class='fa fa-external-link' aria-hidden='true'></i>.L'Ajuntament inicia la programació cultural i lúdica per celebrar les festes nadalenques</a>")

La implicació de la ciutadania així com de gran part de les associacions, comerços i col·legis d'Alaquàs és el tret més significatiu de la programació festiva

L'Ajuntament d'Alaquàs inicia aquesta setmana la programació amb motiu de les festes nadalenques. Activitats culturals i lúdiques, tallers d'oci, espectacles de carrer, animació, cinema i concerts musicals convertiran els carrers d'Alaquàs en un espai idoni per a la festa on hi haurà a diari diverses propostes per a tots els públics. La participació ciutadana i la implicació de les associacions, els comerços i els col·legis d'Alaquàs en l'organització de diverses activitats serà una de les parts fonamentals d'aquesta programació.

Per als xiquets i xiquetes torna de nou el programa "Apunta't al Nadal" en el que participen cada any més de 400 escolars de la ciutat. Es tracta d'una iniciativa dirigida als escolars d'entre 3 i 16 anys creada per oferir als seus participants espais de temps lliure i d'oci amb activitats enriquidores, a més de facilitar als pares que treballen en aquestes dates nadalenques l'atenció als seus fills. Els tallers i les activitats previstes dins d'aquest programa es realitzen als col·legis Sanchis Almiñano i González Gallarza.

Pel que fa als concerts musicals, destaca com sempre el Festival Escolar de Nadalenques en el que participen tots els col·legis d'Alaquàs i que es celebrarà a l'Auditori Nou en dues edicions: el dimarts 16 i el dijous 18 a les 16 hores. És important també el tradicional Concert de Nadal protagonitzat per l'Escolania de la Mare de Déu de l'Olivar, el Cor de Cambra Mestral i l'Orfeó Polifònic d'Alaquàs que es celebrarà el divendres 19 de desembre a les 22:30 hores i el Concert de Nadal que oferirà la Banda Simfònica de la UMA el dissabte 20 de desembre amb motiu de la incorporació dels nous músics. El col·legi públic González Gallarza oferirà també el dilluns 22 de desembre a les 18 hores el seu tradicional concert.

La solidaritat prendrà part també en la programació nadalenca. El Mercat Solidari es celebrarà el divendres 19 de desembre de 10 a 13 hores a l'IES Clara Campoamor, el diumenge 4 de gener de 16 a 20 hores i el dilluns 5 de gener de 12 a 20 hores a la plaça de la Constitució. A més, enguany tindrà lloc també la campanya d'objectes usats que organitza l'Ajuntament d'Alaquàs destinada a arreplegar diners que seran destinats als Projectes de Cooperació Internacional del Joc Solidari 2009.

Els carrers d'Alaquàs acolliran també diverses fires alternatives. La primera, la Fira de Nadal Mistel, es celebrarà aquest cap de setmana a la plaça d'Espanya i està organitzada per l'associació [mistel@delolivar.som](mailto:mistel@delolivar.som). En ella participen diversos comerços de la ciutat així com també diferents associacions i clavaries. Aquest cap de setmana es celebrarà també a la plaça de la Llibertat la Fira Artesanal organitzada per Junta Local Fallera.

L'exposició de betlems de l'associació AMIAR, del Centre Social Benàger, del Centre de Dia, de la Parròquia de l'Olivar i de la Santa Creu i del col·legi González Gallarza formen part també d'aquesta programació que es completa amb la projecció de diverses pel·lícules de cinema al llarg dels dies festius, diferents activitats infantils com parcs d'atraccions i contacontes organitzats per l'Associació de Comerciants d'Alaquàs CAdA, el Pregó de Reis el diumenge 4 de gener des del Castell fins a la parròquia de la Santa Creu i la Gran Cavalcada de Reis el dilluns 5 de gener a les 19 hores des del col·legi González Gallarza.